Yufala i no fraet—“!God i stap wetem mifala!” (9-17)
Aesea mo ol pikinini blong hem oli olsem ol saen (18)
Yufala i lukluk i go long loa, i no long ol dimon (19-22)
8 Jehova i talem long mi se: “Yu tekem wan bigfala flat wud,+ mo yu yusum wan samting olsem pen we man i yusum evri dei,* yu raetem nem ya ‘Mahe-salal-has-bas’* long hem.2 Mo i gud mi yusum pris ya Uria+ mo Sekaraea boe blong Jeberekia blong tufala i raet long hem olsem witnes se samting ya i tru.”3 Nao mi mekem seks wetem* woman profet ya,* mo hem i gat bel mo i no longtaem hem i bonem wan boe.+ Ale Jehova i talem long mi se: “Yu putum nem blong hem se Mahe-salal-has-bas,4 from we bifo we boe ya i save olsem wanem blong talem se: ‘!Papa blong mi!’ mo ‘!Mama blong mi!’ ol gudgudfala samting blong Damaskes mo ol samting we oli winim long Sameria, bambae ol man oli karemaot stret long fes blong king blong Asiria.”+5 Jehova i toktok long mi bakegen i se:6 “From we ol man ya oli lego wota blong Siloa* we i stap ron kwaet nomo,+Mo oli glad long Resin mo long boe blong Remalia,+7 !Taswe, yu luk! Jehova bambae i mekemSe bigfala wota blong Reva* we i ron strong, i kam agensem olgeta,Hemia king blong Asiria+ wetem olgeta glori blong hem.Bambae hem i kam olsem reva we i kam antap gogo i bitim ples blong hem,Mo i kavremap olgeta ples klosap long hem8 Mo i kasem olgeta ples long Juda.Bambae bigfala wota ya i ron mo i pastru long evri ples, mo i go antap kasem nek blong man.+!O Emanuel*+Wing blong hem we i openem bambae i kavremap graon blong yu!”9 Ol man blong narafala kantri, yufala i save mekem trabol long olgeta, be bambae yufala i smas long ol smosmol pis.!Yufala we i stap long ol ples long wol we i longwe, yufala i lesin!!Yufala i save mekemrere blong faet,* be bambae yufala i smas long ol smosmol pis!+!Yufala i save mekemrere blong faet, be bambae yufala i smas long ol smosmol pis!10 !Yufala i save mekemrere wan plan, be bambae i no save kamtru!!Yufala i save talem eni samting we yufala i wantem, be bambae i no save mekem yufala i win,From we God i stap wetem mifala!*+11 Strong han blong Jehova i stap long mi, taem hem i givim woning long mi blong mi no folem rod blong ol man ya, hem i se:12 “!Samting we ol man ya oli talem se i wan plan, yufala i no mas talem tu se hem i wan plan!Yufala i no mas fraet long samting we oli fraet long hem,Mo yufala i no mas seksek from.13 Jehova komanda blong ol ami, hem nao Man ya we yufala i mas luk hem se i tabu,+Hem nao Man ya we yufala i mas fraet long hem,Mo hem nao Man ya we i sud mekem yufala i seksek.”+14 Bambae hem i kam olsem wan tabu ples,Be long tufala kingdom blong IsrelBambae hem i olsem wan ston we oli bangem,Mo olsem wan bigfala ston blong stambol long hem.+Mo bambae hem i olsem wan trap, mo wan netBlong kasem ol man Jerusalem.15 Plante long olgeta bambae oli stambol mo oli foldaon mo oli smas nogud,Bambae oli foldaon long ol trap ya mo oli kasem olgeta.16 !Yufala i kavremapgud tok ya we oli raet long hem finis blong soemaot se i tru,*Mo yufala i satemgud loa* we i stap long medel blong ol disaepol blong mi!17 Bambae mi stap wet* long Jehova,+ we i stap haedem fes blong hem long olgeta long haos blong Jekob,+ mo bambae mi putum hop blong mi long hem.18 !Yu luk! Mi mo ol pikinini we Jehova i givim long mi,+ mifala i olsem ol saen+ mo ol merikel long Isrel, we Jehova komanda blong ol ami we i stap long Hil Ya Saeon, i mekem.19 Mo sipos oli talem long yufala se: “Yufala i go askem long ol man we oli stap toktok wetem ol dedman, no ol man blong talemaot fiuja,” ?bambae yufala i go? Ol man ya tok blong olgeta i olsem tok blong smol pijin, mo oli stap toktok smosmol nomo. Be man i mas go long God blong hem nomo blong askem samting. ?Olsem wanem? ?Man i mas go toktok long ol dedman, long bihaf blong ol man we oli laef i stap?+20 !Nogat! !Oli mas go faenemaot long loa mo long ol tok we oli bin raetem blong soemaot se i tru!*Taem oli no talem ol samting we i laenap wetem tok ya, oli no gat laet.*+21 Mo olgeta wanwan bambae oli stap wokbaot long kantri ya, we oli harem nogud mo oli hanggri,+ mo from we hem i hanggri mo i kros, bambae hem i singaot trabol i kam long king blong hem mo long God blong hem, taem hem i lukluk i go antap.22 Nao bambae hem i lukluk i kam long wol, be bambae i luk trabol mo tudak nomo, bambae hem i no save wanem blong mekem mo i luk hadtaem, mo i luk smok nomo, i no gat laet.
tpi_Latn tpi_Latn tpi_Latn tpi_Latn